དད་པའི་ལང་ཚོ་གཏོང་བའི་རྒྱན་ཕྲེང་ཅན། །འཇོ་སྒེག་ཁྲེལ་ཡོད་ངོ་ཚའི་གོས་
ཀྱིས་ཀླུབས། །བདེ་སོགས་སླར་ཡང་ཕྱོགས་འདིར་འོངས་པ་བཞིན། །མཐོ་རིས་བདག་
མོ་རིང་དུ་ཞབས་བརྟན་ཅིག །རྨུགས་འཛིན་ལ་འགྲན་འབྱོར་པའི་བང་མཛོད་ནས། །
- 230 -

ཆབ་ཤོག་སྙན་ངག་གི་སྐོར། ༣༽
མཆོག་ཏུ་གཏོང་བ་ཡངས་པའི་ཕྱག་བརྐྱང་སྟེ། །བསྟན་དང་བསྟན་འཛིན་ཚོགས་ལ་
སྲིད་ཞུ་དང་། །ཕོངས་པའི་སྐྱེ་བོ་ཀུན་གྱི་དབུགས་འབྱིན་ཅེས། །སྙན་པའི་མེ་ཏོག་ཚིག་
གི་སྲད་བུ་ལ། །རབ་བཀོད་ཕྱོགས་ཀྱི་བུ་མོའི་རྣ་བར་འཕྱང་། །འདི་ནའང་དབུས་གཙང་
དཔལ་ལྡན་ཆོས་ཀྱི་གྲྭར། །བློ་གསལ་དོན་མཐུན་རེ་བ་སྐོང་ལ་བརྩོན། །འཚམས་ཞུས་
ངོ་མཚར་རྒྱལ་བའི་སྐུ་གཟུགས་དག །རང་གཞན་བསོད་ནམས་སྤེལ་སླད་བསྒྲུབ་པའི་
ཕྱིར། །སྨོན་ལམ་ཤེས་རབ་གྲོགས་མཆེད་དེ་ཕྱོགས་སུ། །བརྫངས་ལ་རེ་བ་འབྲས་བུ་
ལྡན་པར་མཛོད། །རིགས་མཐོར་འཁྲུངས་ཤིང་དལ་བའི་རྟེན་བཟང་ཐོབ། །དམ་པའི་
བཤེས་ལས་ཟབ་མོ་དམ་པའི་ཆོས། །ཐོས་ཚེ་བླང་དོར་ཕུན་ཚོགས་ཉམས་ལེན་གྱིས།
གཏན་གྱི་མདུན་མ་ལྷུན་གྱིས་གྲུབ་པར་མཛོད། །རྒྱལ་བའི་བསྟན་པ་གུས་པས་མཆོད་
པ་དང་། །མངའ་འབངས་བྱང་ སེམས་སྤྱན་རས་ཀྱིས་འཚོ་ཞིང་། །ཟབ་དང་རྒྱ་ཆེའི་
ལམ་བཟང་ཉམས་ལེན་ལ། །རྟག་ཏུ་གཡེལ་བ་མེད་པར་གཅེས་པ་(༣༡ན)ལགས། །
ཐེག་ཆེན་ལམ་གྱི་རྩ་བ་བྱང་ཆུབ་སེམས། །སྲིད་པའི་རྩ་བ་དྲུངས་འབྱིན་ཡང་དག་ལྟ། །
སྐུ་གསུམ་མྱུར་དུ་འགྲུབ་བྱེད་རིམ་པ་གཉིས། །འདི་དག་ལམ་གྱི་སྙིང་པོར་ལེགས་
མཁྱེན་མཛོད། །ཅེས་པ་འདི་གུ་གེ་བདག་མོ་དོན་གྲུབ་རྒྱལ་མོ་ལ་གནང་བའོ།། །།